b'\n_START_ARTICLE_\nCesvaines pagasts\n_START_SECTION_\nUpes\n_START_PARAGRAPH_\nKuja, S\xc5\xabla, Tirza, Api\xc5\x86up\xc4\xabte, \xc4\x80rup\xc4\xabte, Urdava, K\xc4\x81rzdab\xc4\xabte, L\xc4\x81c\xc4\xabte un R\xc5\xabgup\xc4\xabte\n_START_SECTION_\nEzeri\n_START_PARAGRAPH_\nKaulacezers (7 ha), K\xc4\x81rzdabas ezers (12 ha), Lielezers (1,8 ha), L\xc5\xab\xc5\xa1u ezers (6,4 ha), Mazais Vir\xc4\x81nes ezers (47,2 ha), Mucenieks (1,8 ha) un Zup\xc4\x81nu ezers (3,3 ha)\n_START_SECTION_\nV\xc4\x93sture\n_START_PARAGRAPH_\n1935. gad\xc4\x81 Madonas apri\xc5\x86\xc4\xb7a Cesvaines pagasta plat\xc4\xabba bija 62,8 km\xc2\xb2 un taj\xc4\x81 dz\xc4\xabvoja 2096 iedz\xc4\xabvot\xc4\x81ji. 1945. gad\xc4\x81 pagast\xc4\x81 izveidoja Cesvaines un Aizkujas ciema padomes, bet pagastu 1949. gad\xc4\x81 likvid\xc4\x93ja. 1950. gad\xc4\x81 Cesvaines rajona Cesvaines ciema apdz\xc4\xabvot\xc4\x81 vieta Cesvaine ieguva str\xc4\x81dnieku ciemata statusu, bet ciema teritoriju pievienoja Aizkujas ciemam. 1956. gad\xc4\x81 likvid\xc4\x93ja Cesvaines rajonu un Aizkujas ciemu iek\xc4\xbc\xc4\x81va Madonas rajon\xc4\x81. 1957. gad\xc4\x81 Aizkujas ciemu likvid\xc4\x93ja un t\xc4\x81 teritoriju pievienoja Cesvainei, izveidojot Cesvaines lauku teritoriju. 1961. gad\xc4\x81 Cesvaines lauku teritorijai pievienoja likvid\xc4\x93to Gra\xc5\xa1u ciemu, bet kolhoza \xc2\xabSarkanais stars\xc2\xbb teritoriju pievienoja Sarka\xc5\x86u ciemam. 1975. gad\xc4\x81 Cesvaines lauku teritorijai pievienoja likvid\xc4\x93to Krauk\xc4\xbcu ciemu. 1991. gad\xc4\x81 Cesvainei pie\xc5\xa1\xc4\xb7\xc4\xabra pils\xc4\x93tas ties\xc4\xabbas. 2009. gad\xc4\x81 Cesvaines pils\xc4\x93ta ar lauku teritoriju tika reorganiz\xc4\x93ta par Cesvaines novadu. 2010. gad\xc4\x81 Cesvaines lauku teritorija p\xc4\x81rd\xc4\x93v\xc4\x93ta par Cesvaines pagastu.\n_START_SECTION_\nApdz\xc4\xabvot\xc4\x81s vietas\n_START_PARAGRAPH_\nLiel\xc4\x81k\xc4\x81s apdz\xc4\xabvotas vietas ir Krauk\xc4\xbci, K\xc4\x81rzdaba, Gra\xc5\xa1i, K\xc4\x81rkli.'